** *ФОНДАЦИЯ „НАДЕЖДА ЗА НАШИТЕ ДЕЦА”***

* ***Център за настаняване от семеен тип за деца и /или младежи с увреждания „Зора”.*** *Адрес: гр. Видин, ул.”Владикина”, №1,* ***с капацитет 14 места****;*
* ***Център за настаняване от семеен тип за деца и /или младежи с увреждания „Дъга”.*** *Адрес: гр. Видин, ул.”Ильо Войвода”, №15,* ***с капацитет 14 места****;*
* ***Защитено жилище за лица с умствена изостаналост ”Вяра, Надежда и Любов”.***

*Адрес: гр. Видин, ул.”Никола Петров”, №3,* ***с капацитет 8 места.***

**ВИЗИЯ НА ОРГАНИЗАЦИЯТА**

 Фондацията подпомага и създава условия за ефективна социална интеграция на деца и лица с оглед на пълноценната им личностна реализация. Съдейства при реализирането на системи от социални мерки за развитие на деца, младежи и лица с увредено здраве; преодоляване изолираността на децата и младежите, чрез създаване на условия за интегрирането им в обществото.

**ЦЕЛ**

Създаване на устойчиво място за живот на всяко дете / младеж в сигурна среда, близка до семейната, при която децата и младежите с увреждания получават необходимата им индивидуална грижа за превенция на социалното изключване и преодоляване на неговите последици, както и защита в най-висока степен правата и интересите на всяко дете или младеж.

**ДЕЙНОСТИ И ПОДКРЕПИ**

* Предоставяне на 24 часова грижа в защитена и благоприятна за децата / младежите среда;
* Осигуряване на емоционална и психологическа подкрепа;
* Осигуряване на всяко дете / младеж на достъп до здравна профилактика, здравни   грижи, лечение и рехабилитация;
* Подпомагане на обучението и съдействие за включване в образователния процес;
* Осигуряване на възможности за развитие на младежите през свободното им време според техните способности и интереси;
* Осигуряване на достъп до информация и консултиране;
* Осигуряване на възможности за социално включване и подкрепа за водене на самостоятелен и независим начин на живот чрез обучение в жизнени и социални умения;
* Работа с родители, близки и роднини, приемни семейства и кандидат осиновители, подкрепа и стимулиране на емоционална връзка.

Услугите са обезпечени от екип специалисти: ръководител, социални работници, мед. сестри, възпитатели, арттерапевти, трудотерапевти, рехабилитатори, детегледачи и помощен персонал.

**СТРАТЕГИЯ ЗА УСТОЙЧИВОСТ НА УСЛУГИТЕ И ПРЕОДОЛЯВАНЕ НА РИСКОВЕ**

Базови предпоставки за устойчивост и поддържане качеството на предоставяните социални услуги са:

- Адекватно ежегодно актуализиране на държавното финансиране, съобразено с динамично променящата се икономическа среда;

 - Кандидатстване по програми и проекти финансирани от ЕС и донорски програми с цел осигуряване на средства за подобряване условията за живот и развитие на потребителите, в т.ч. включването им в допълнителни дейности с надграждащ характер, осигуряване на екскурзии, лагери и др., гарантиращи успешна социализация и интеграция в обществото.

За контакти:

***ФННД – И. Рачева, GSM: 0884 531817***